Владимир Соловьов
По волята на вихър зноен…

Превод от руски: Георги Мицков, —

chitanka.info

По волята на вихър зноен,

забравил старата любов,

отново с укор неспокоен,

чух, мила, твоя гаснещ зов.

И вик от болка в мен се вдига,

в желязо окован орел —

разкъсах страшната верига

и отлетях към свойта цел.

И на върха с омара синя

море от чудеса изгря

и в най-сияйната светиня

той пламна в миг и изгоря.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.